VIRJE MARNATI tehtud kõrvarõngad Enamik müüjaid kauplesid oma pereliikmete väikeseks või kasutuseta jäänud riiete-jalatsitega. Oli ka vaipu, toidunõusid, raamitud pilte, mänguasju.    Õed Virge ja Virje Marnat olid kasutatud riiete kõrvale üles seadnud alused kõrvarõngaste,  käevõrude ja kaelakettidega - Virje Marnati hobikorras tehtud ehetega.    Virje Marnat ütles, et müüb oma kätetööd sellisel turul esimest korda. Ja lubas katsetada ka Kuusalu mailaada ajal, leti seab üles kuuluva Kännulille poe juurde.    "Ostsin endale varem palju ehteid kokku, aga siis hakkasin mõtlema, et võiks ise teha. Käisin kursustel, kõigepealt valmistasin enda jaoks, siis hakkasid sõbrannad tellima ja nende sõbrannad. Õhtuga jõuab kuni viis paari kõrvarõngaid teha, ei viitsi ju kogu  aeg televiisorit vaadata," jutustas Virje Marnat.    Ta tegeleb ehete meisterdamisega oma põhitöö kõrvalt. Mitmesuguseid pärleid ja muud materjali saab tellida interneti kaudu.